吳善言

吳善言（），字子遠，號近岡，直隸廣平府成安縣岗上村人，民籍，明朝政治人物。

 生平 
嘉靖四十年（1561年）辛酉科順天府鄉試第五十七名舉人。嘉靖四十一年（1562年）中式壬戌科會試第一百三名，三甲第二百一十名進士。初授工部主事，補户部，監儲上谷，積羡余數萬金，不取，注册存庫。官轉郎中，出守蘇州府，考績为治行第一，赐宴及金币。调凤阳知府，万历五年升陕西右参政，六年三月调山西右参政兼佥事，十二月升右僉都御史，提督军务巡抚浙江。時議汰兵饷，衆怒噪入幕府，見其孑然一身，供帳無異寒士，乃各悔恨散，因罷歸《明神宗显皇帝实录卷之一百二十二》：万历十年三月，杭州兵变。初杭州东西二大营兵每名月给饷银九钱，巡抚都御史吴善言奉例议减三之一，各兵稍有怨言，至是拥诉巡按张文熙，且言春汛届期，例应防海，兼搭铜钱，不便携带，文熙好慰遣之，善言遽出示曰饷减已定，不愿者听其归农。次日，兵遂大噪，三司官往谕，因围绕不放行，文熙传牌谕止始释，而拥入督抚衙门，缚善言以出，痛殴之。文熙率三司官吴宪等及巡盐御史孙旬、工部主事王谦光先后至，多方戒谕，始解散，归善言。文熙因劾善言抚驭乖方，自贻感辱；杭严道佥事王许之、都司鲁邦、游击吕应阳无驭众法，各罚治。至于营卒受朝廷豢养，即月饷少减，自宜声诉，以听议处，乃敢瞑目横行，且以秉钺重臣而公行戮辱，法纪凌夷尚可言乎？应严治首恶，以定人心。孙旬亦言募兵难散，饷不可减，卫弁统辖未便，游击难于议裁。会城仓库狱囚所系，匪细而门禁悉付乌合，恐有他虞，此曹骄悍，今又造此大衅，各怀疑畏。近日倭奴窃窥防汛，尽属若辈，万一从此解体，卒有警何以应之？宜勾补军丁，时加训练，客兵有缺，即以补之。兵聚则势重，散处则势轻。今防汛分哨之地，各有兵备，汛毕即隶各道，不必尽归会城。且治监军道、游击、都司以不能钤辖之罪，因言兵变之后，奸宄睥睨，必得才望大臣为之弹压，而又重其事权，假之岁月，庶乱可定耳。部覆以闻，上以兵部侍郎张佳胤代吴善言巡抚，仍听便宜行事，而勒善言归。降王许之三级调用，夺鲁邦、吕应阳俸各囗年。

 家族 
曾祖吳雲；祖父吳銘；父吳淵，母史氏。具庆下。兄道、田、樂、芹。

子吴维东，萬曆三十二年進士。

参考文献

Category:吳姓
Category:成安县人
Category:明朝工部主事
Category:明朝戶部主事
Category:明朝戶部郎中
Category:明朝蘇州府知府
Category:明朝鳳陽府知府
Category:明朝陝西布政使司參政
Category:明朝山西布政使司參政
Category:明朝山西按察司僉事
Category:明朝浙江巡撫
Category:嘉靖四十年辛酉科順天鄉試舉人